Document ID: 32006D0017

KOMISIJAS LĒMUMS
(2006. gada 11. janvāris),
ar ko groza 2003. gada Pievienošanās akta V pielikuma A papildinājumu attiecībā uz dažiem Čehijas gaļas un piena nozares uzņēmumiem
(izziņots ar dokumenta numuru K(2005) 6052)
(Dokuments attiecas uz EEZ)
(2006/17/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās aktu, un jo īpaši tā V pielikuma 3. nodaļas A iedaļas 1 punkta d) apakšpunktu,
tā kā:
(1)
Čehijai piešķirts pārejas laiks attiecībā uz dažiem uzņēmumiem, kas uzskaitīti 2003. gada Pievienošanās akta V pielikuma A papildinājumā (1).
(2)
Saskaņā ar Čehijas kompetentās iestādes oficiālo deklarāciju, daži uzņēmumi ir pabeiguši pārkārtošanās procesu un tagad pilnībā atbilst Kopienas tiesību aktiem. Daži uzņēmumi ir pārtraukuši darbību jomās, kurām tiem bija noteikts pārejas posms. Tādēļ minētie uzņēmumi jāsvītro no to uzņēmumu saraksta, kuriem noteikts pārejas posms.
(3)
Par trīs gaļas nozares uzņēmumu statusu un to pārklasificēšanu par mazjaudas uzņēmumiem joprojām notiek apspriedes ar Čehijas kompetento iestādi. Jāparedz īss papildtermiņš, lai noskaidrotu situāciju.
(4)
Tādēļ attiecīgi jāgroza 2003. gada Pievienošanās akta V pielikuma A papildinājums. Skaidrības labad tas jāaizstāj.
(5)
Pārtikas aprites un dzīvnieku veselības pastāvīgā komiteja ir informēta par šajā lēmumā paredzētajiem pasākumiem,
IR PIEŅĒMUSI ŠO LĒMUMU.
1. pants
Minēto 2003. gada Pievienošanās akta V pielikuma A papildinājumu aizstāj ar šā lēmuma pielikuma tekstu.
2. pants
Šis lēmums ir adresēts dalībvalstīm.
Briselē, 2006. gada 11. janvārī

Labels: 17
7
0
18
15